İlhamə Qasımova

İlhamə Qasımova — Azərbaycan pop müğənnisi.

 Həyatı 

İlhamə Qasımova 1976-cı ilin 24 mayında Lənkəran rayonunun Bala Şürük kəndində anadan olmuşdur. Orada kənd məktəbini bitirmişdir. Lənkəran Dövlət Universitetində filologiya fakültəsini bitirdikdən sonra iki il orta məktəbdə Azərbaycan dili və ədəbiyyatı müəllimi işləmişdir.

1990-cı illərin sonundan bir müddət Daxili İşlər Nazirliyinin pasport xidmətində müfəttiş işləmişdir.

 Müğənnilik fəaliyyəti 

2000-ci ildə keçirilmiş "Bakı Payızı" müsabiqəsinə qatılır və  bu yarışda birinci mükafatı əldə edir . 5 il sonra İlhamə "Yeni Ulduz-4" (2005-2006) müsabiqəsinə qatılır. O, bu yarışmada Avroviziyanın 2009-cu il Azərbaycan təmsilçisi olacaq Aysel Teymurzadə ilə birgə yarışırdı . Müsabiqədəki qələbəsi İlhamə Qasımovanın peşəkar musiqi karyerasının başlanğıcına səbəb oldu.

İlhamə Qasımova 2011-ci ildə Avroviziyanın Azərbaycan milli seçimində uğurla çıxış etmişdir. Lakin 11 fevral finalında o, Ell & Nikki duetinə məğlub oldu. Bu hadisədən sonra İlhamə öz fəaliyyətini Almaniyada davam etdirmək qərarına gəldi . Orada "Universal Music"lə müqavilə imzaladı .

2011-ci ilin noyabrında İlhamə Qasımova DJ OGB ilə özünün ilk sinqlını – "Bei Mir Bist Du Sheen"-i yazdırır. Bu, məşhur "Yiddish song"-un ("İdiş mahnısı") müasir versiyası idi . Mahnının klipi "iTunes"-də altıncı ən çox satılan video olmuşdur . İlhamə Qasımova 1930-1950-ci illərin məşhur mahnılarının remikslərindən ibarət albom buraxmağı nəzərdə tutmuşdur .

2012-ci ilin yanvar-fevral aylarında İlhamə Qasımova ilk böyük turunu təşkil etmiş və Almaniya ilə Avstriyanın ətrafında olan şəhərlərdə konsertlər vermişdir. Həmin şəhərlərin sırasında Vyana, Berlin, Karlsrue, Fulda, Lübek və Lüdviqşafen də var idi .

 Şəxsi həyatı 

1993-cü ildə, 17 yaşı olarkən, İlhamə Qasımova nikahda olmuşdu. Qasımova öz istəyi ilə bu evliliyə son qoyur. 2009-cu ildən o, ümumi qanuna görə 14 yaş özündən böyük bir həmkarı ilə yaşayır .

 Filmoqrafiya 
 Şər qarışanda (film, 2016)
 Mələyin öpüşü (film, 2017)

 İstinadlar 

 Xarici keçidlər 

 Yotube-da İlhamə Qasımovanın rəsmi səhifəsi
 Müğənni İlhamə Qasımova Gəlin danışaq

Kateqoriya:Azərbaycanın qadın müğənniləri
Kateqoriya:Lənkəranda doğulanlar